Nem ennyi a barátság - oMm szemével
2008.02.11. 21:59 | ommm | 21 komment
Kedves Dr.Orosz, tisztelt kommentelő társadalom, barátaink és ellenségeink,
büszkeségtől dagadó mellel szeretném bejelenteni, hogy egy januári délután ( a Belsőség Pacal Team nevet elvetve) megalakult a Belsőség CykloRodders. Az ünnepélyes alapkofola- és dohányfüst letételre az oly sok nagy gondolat szülőhelyéül szolgáló dunaszerdahelyi Švejk sörözőben került sor. A csapat célja egy tökéletes, ahogy a Lipton's Club-ban mondani szokás, "drivers car" megépítése, amivel a június 1.-én sorra kerülő 2. Red Bull Ládaderbyt fogjuk megnyerni.
Az alakuló ülésen résztvettek (észbe jutás sorrendje szerint):
- oMm, mint csapatösszekötő és vizionátor
- baowah, mint vizionátor és főképész
- Hege, mint főkonstruktőr és számember
- Zita, mint konstruktőr és az "Egyéb Ötletek Gazdája"
ezenkívül külső konzulensként jelen volt még pkelement olvasónk is.
A jelen nem lévő, de sűrűn emlegetett Dr.Orosznak, mint virtuális keresztapának jutott a névadás megtisztelő feladata.
A megalakulást követő pár percen belül már munkához is láttunk, mint azt főképészünk fotóján is láthatják, hogy a tökéletes élménygépet papírra vessük. Mivel minden kétséget kizárólag precízen megtervezett, kompromisszummentes csővázás-dobfékes CykloRod-unk megnyeri a versenyt ezért egyelőre több pontos információt nem árulhatunk el, nehogy ellenfeleink felcsippentsék zsenialitásunk egy-egy morzsáját.
A fejleményekről folyamatosan tájékoztatni fogjuk a T. közönséget, ha minden az előzetes ütemterv szerint halad, akkor a csőváz még e hónapban elkészül. A "Real Rod Never Shines" elvet követve a Gulf ill. sárga-fekete kombinációjú fényezésről egyértelműen lemondtunk, a gép fémszínű marad (esetleg mattfekete, sáros).
Igérjük, hogy minden tőlünk telhetőt megteszünk, hogy június elsején mi álhassunk fel a dobogó legfelső fokára. Akár tudatában annak is, hogy a dolog, ami összehozott minket eredeti formájában nem él már tovább, viszont az, ami így lett sokkal erősebb a blog négy betűjénél.
A további fejleményekről idejében tájékoztatunk mindenkit. És OP sem veszett el, erről mindenkit biztosíthatok.
Fotó: baowah
https://ommszem.blog.hu/api/trackback/id/tr86335624
Hammer · http://car-pencil-etc.blog.hu/ 2008.02.11. 22:16:06
ilyet én is akarok! már az első ládaderbire voltak skicceim...
Hammer · http://car-pencil-etc.blog.hu/ 2008.02.11. 22:16:52
szóval csak annyit akartam mondani, hogy nehéz dolgotok lesz, mert a hvtm csapatát kell megvernetek ;)
DR!FT3R 2008.02.11. 22:17:11
"Igérjük, hogy minden tőlünk telhetőt megteszünk, hogy június elsején mi álhassunk fel a dobogó legfelső fokára" - Ámen!
ommm 2008.02.11. 22:28:43
Hammer: gigászi küzdelem lesz :))
és jó móka
Hammer · http://car-pencil-etc.blog.hu/ 2008.02.11. 22:30:27
van valahol kiírás? műszaki feltételek, nevezési határidő, miegymás
ommm 2008.02.11. 22:36:21
www.redbull-ladaderbi.hu/
bár még nem kaptam meg a startcsomagot, remélem mihamarabb megérkezik
Rocko- 2008.02.11. 23:55:24
ahh, szóval ti loptátok el, ti ti ti. ti galádok!
scheerti · http://scheerti.blog.hu 2008.02.12. 07:42:46
omm, azért bízni lehet...
ommm 2008.02.12. 09:00:02
senki nem is állítja másként.
más formában, máshogyan biztos hallotok még róla.
és az is beton, hogy ha valaha még szervezünk valami összejövetelt, akkor a Doki ott lesz.
tomnemtom 2008.02.12. 09:30:48
mermivelhogy jól nem vettetek bele a csapatba, ha autószerelő barátom benne van, vele indulok, győzzön a hüjébbik !!! :D
scheerti · http://scheerti.blog.hu 2008.02.12. 10:16:08
kétségem sincs, hogy a doki postaládájában elfekvő cuccokból a Belsőség fél évig megélne, de így már nem lesz ugyanaz. Amúgy nekem is van egy posztom, rögvest aktiválom is...
Hammer · http://car-pencil-etc.blog.hu/ 2008.02.12. 10:41:23
csütörtökön este (szokásos) hvtm-minitali lesz, Dokit is elhívtam. még nem tudta megmondani, jön-e.
ettől függetlenül, akit érdekel, jöhet.
majd beírom a koordinátákat a hvtm fórumára, és csütörtökön linkelem a címlapról
Tommi · http://matchboxmemories.blogspot.com 2008.02.12. 16:40:55
Erre a ládaderbire én is elmegyek nézőnek... Remélem.
miluman · http://autofilia.blog.hu/ 2008.02.12. 22:25:36
és én leszek a Belsőség CykloRodders a sofőre mer én csak 70 kiló vagyok, ergo hozzátok képest egy Super Seven súlyában ;) másrészről formatervező akarok lenni, ergo a burkolatrajzolásban és formatervezésben is szivesen résztvennék :) ja a gépet meg hívjuk Pacalnak, ha már a csapat neve nem lett az, és én leszek a PacalRider xD amugy jó ötlet, vmi ratyin kinéző rat-ládát összedobni, és beszerelni valami mélynyomót oszt motorhead-et tolni benne verseny közbe xD
ommm 2008.02.12. 22:39:28
miluman: el kell keserítselek. itt épp az a jó, hogy ha minél nehezebb és hülyébb az ember.
jelenleg karcolom a 90-et és hülye is vagyok.
nem lesz az ratyi, komolyan van véve. a CAD modell péntekre kész és ha minden jól megy, akkor meglesz a váz is :)
baowah · http://baowah.blog.hu 2008.02.13. 04:20:40
en 94 :) es batorsagomnal csak a hulyesegem hatalmasabb.
miluman · http://autofilia.blog.hu/ 2008.02.13. 05:41:11
ugy értettem a ratyit hogy ratrod stílusban ,tehát nem parasztvakító csilivili cucc :D
ommm 2008.02.13. 09:16:10
vannak tervek, ötletek, csak türelem.
Nándesz 2008.02.13. 15:55:48
Dögöljek meg, de ezen a Ládaderbin egyszer mi is elindulunk a haverokkal, kihagyhatatlan :)
ommm 2008.02.13. 16:18:24
miért egyszer? nem kell hozzá jóformán semmi, nosza! vágjatok bele!
miluman · http://autofilia.blog.hu/ 2008.02.13. 19:27:08
remélem a projekt közben lesz fényes lemez kalapálás, az akkora fílinges :D